CELEX: 62008TN0218
Language: sk
Date: 2008-06-11 00:00:00
Title: Vec T-218/08: Žaloba podaná 11. júna 2008 – Lemans/ÚHVT – Stephen Turner (ICON)

2.8.2008   
            
            
               SK
            
            
               Úradný vestník Európskej únie
            
            
               C 197/33
            
         Žaloba podaná 11. júna 2008 – Lemans/ÚHVT – Stephen Turner (ICON)
   (Vec T-218/08)
   (2008/C 197/57)
   Jazyk žaloby: angličtina
   Účastníci konania
   
      Žalobca: Lemans Corporation (Janesville, Spojené štáty) (v zastúpení: M. Cover, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Stephen Turner (Luddington, Spojené kráľovstvo)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 28. marca 2008 vo veci R 589/2007-2,
            
         
               —
            
            
               vyhlásiť, že námietka sa zamieta a možno povoliť zápis dotknutej ochrannej známky Spoločenstva,
            
         
               —
            
            
               zaviazať ďalšieho účastníka v konaní pred odvolacím senátom na náhradu trov konania zahŕňajúcich konanie pred odvolacím senátom a Súdom prvého stupňa.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka „ICON“ pre výrobky a služby patriace do tried 9, 18 a 25 – prihláška č. 2 197 366.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: národná slovná ochranná známka „IKON“ pre výrobky patriace do triedy 9 – číslo zápisu ochrannej známky Spojeného kráľovstva 2 243 676.
   
      Rozhodnutie námietkového oddelenia: zamietnutie zápisu v jeho plnom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: odvolací senát nesprávne posúdil, že ďalší účastník konania v konaní pred ním mal locus standi na podanie námietky.